Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Az önkényesen elfoglalt lakás kiürítését fõszabály szerint nemperes eljárásban hozott bírói végzésben lehet elrendelni, és a bírósági végrehajtásról szóló 1994. évi LIII. törvény (Vtv.) szabályainak megfelelõen kell foganatosítani. Az eljárás fõbb szabályai a következõk:
Paragraph Index: 410

Az önkényesen elfoglalt lakás kiürítését fõszabály szerint nemperes eljárásban hozott bírói végzésben lehet elrendelni, és a bírósági végrehajtásról szóló 1994. évi LIII. törvény (Vtv.) szabályainak megfelelõen kell foganatosítani. Az eljárás fõbb szabályai a következõk: Az önkényesen elfoglalt lakás kiürítése iránti kérelmet az ingatlan fekvése szerinti helyi bírósághoz kell benyújtani. A bíróság a kérelem beérkezését követõ 5 munkanapon belül meghozza a kiürítést elrendelõ végzést. A végzésben a bíróság a végrehajtót arra hívja fel, hogy a végrehajtási költségek elõlegezését követõ 3 munkanapon belül foganatosítsa a lakás kiürítését, és az eljárás idõpontjáról értesítse az illetékes rendõri szerv vezetõjét, kiskorú személy érintettsége esetén pedig az illetékes gyámhatóságot is. A végrehajtó rendõr vagy tanú jelenlétében a helyszínen kézbesíti a végzést a lakásban tartózkodó nagykorú személynek, és felhívja õt, hogy a lakásban tartózkodó valamennyi személlyel együtt a lakást az ingóságoktól kiürítve 2 napon belül hagyja el. Ha a lakásban a helyszíni eljárás idõpontjában nem tartózkodik senki, vagy ott csak kiskorú személy található, a végrehajtó a bíróság végzését és a helyszíni eljárásáról készített jegyzõkönyvet kifüggeszti a lakás ajtajára. A végrehajtó szükség esetén – a rendõrség közremûködésével – a 2 nap elteltével a helyszínen ellenõrzi a teljesítést és foganatosítja a lakás kiürítését. A helyszíni eljáráson kiskorú személy érintettsége esetén a gyámhatóság képviselõje is részt vesz. Ha a második helyszíni eljárás alkalmával a lakásban nem tartózkodik senki, vagy ott csak kiskorú személy található, a lakásban lévõ ingóságokat a végrehajtó elszállíttatja a kérelmezõ által megjelölt raktárba, a lakásban tartózkodó kiskorú személyeket pedig átadja a gyámhatóság képviselõjének, aki intézkedik ideiglenes hatályú elhelyezésük iránt. A fenti esetben a végrehajtó a lakás ajtajára kifüggeszti a helyszíni eljárásáról készített jegyzõkönyvet, és abban megjelöli az ingóságok átvételének helyét, valamint azt, hogy a lakásban talált kiskorú személyeket melyik gyámhatóság részére adta át. Az ingóságok kezelése tekintetében is speciális, garanciális szabályok érvényesülnek. A bírósági végzés elleni fellebbezésnek nincs halasztó hatálya. 2007/67/II. szám A teljesség kedvéért említést érdemel, hogy az önkényes beköltözlés esetén az Ltv. a tulajdonosi jogok védelmében jegyzõi eljárás lefolytatását is lehetõvé teszi, az üres lakás önkényes elfoglalásától számított 60 napon belül. A lakás kiürítésérõl szóló jegyzõi határozat fellebbezésre tekintet nélkül 8 napon belül végrehajtandó. Ez a rendelkezés tehát a szociális biztonsághoz fûzõdõ jogok, illetve a tulajdonosi jogok konfliktusában a tulajdonosi jogosítványoknak biztosít elsõbbséget. A rendelkezésünkre álló adatok alapján megállapítható, hogy a Thököly u. 31. sz. alatti ingatlan kiürítésére irányuló eljárásban a fenti elõírások nem érvényesültek, azaz sem jegyzõi eljárás nem indult, sem bíróság által hozott végzés követelményének nem tett eleget az önkormányzat, így az eljárás egyéb garanciális elemei sem teljesültek. Az önkormányzat nem vette hivatalosan figyelembe azt a tényt, hogy a birtokba adott ingatlanban életvitelszerûen tartózkodnak családok, köztük kiskorú gyermekek. A bontási engedély kiadásának a 4/1997. (XII. 29.) Korm. rend. 26–27. § értelmében nem feltétele, hogy az adott ingatlan üres legyen. A XV. kerületi önkormányzat által kiadott bontási engedély azonban kifejezetten elõírja, hogy „az építtetõ csak a jogerõs bontási engedély alapján az engedély érvényességének idõtartama alatt, továbbá saját felelõsségére és veszélyére, a birtokos birtokának megfosztása vagy birtokának zavarása nélkül építkezhet.” Tekintettel arra, hogy az önkényes lakó is birtokosnak minõsül, az önkormányzat, illetve az SL Kft. eljárása sértette azon családok birtokát, akiknek nem biztosítottak lehetõséget arra, hogy személyes tárgyaikat az ingatlanból kivigyék annak lezárását megelõzõen. A rendelkezésünkre álló adatok alapján tehát az önkormányzat (a Zuglói Vagyonkezelõ Rt. és egy magánkézben levõ õrzõ-védõ cég útján) kilakoltatást hajtott végre, és ennek során mindvégig jogellenesen járt el, feltehetõleg abból a célból, hogy eleget tegyen az adásvételi szerzõdésbõl adódó jog- és kellékszavatossági igényeknek. Ebben az esetben a Ptk.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes